ru ky el cs kk ky ky ky ky ky ky ky ky tt ky ky ky mn ky mn ky ky ky ky ky ky ky ky ky mk tt ky ky ky ky ky ky ky ky ru ru ru en
"Асман пресс", 06.11.08 - 11-бет: •
Кыргыз жеринде согуш отун жандыруу - Жерди огунан козгоо
Арийне Аалам мыйзамынын (Закон Кармы) талабын аткара албай калган Планета, бул жерде Жер-Эне-өз балдарынын көрпенделик ич тардыгынан чыгарган өртүнөн кутула албасына көзү жеткенде , космостун, галлактиканын, дегеле бүтүн Ааламдын Абсолютка бириккен огуна Ааламдын айлануу ритмине кедерги болбоо үчүн Ааламдан чыгып кетүүгө милдеттүү. Демек, Аалам Чынжыр алкагынын өмүрү. Ритмдүү тирүүлүктартпо үчүн Планета өзүн курман чалып, Жайсаңдын "Айкөл Манасында" айтылгандай: "Жарк эткен жарык чыгып Кең Ааламга" (а демек, жан-нурун Ааламга өткөрүп берип), "Жылмышып түшөт күйүп туңгуюкка".
Ошентип, өзүн өзү Аламга курман чалу менен, Планета өзүнүн Ааламдагы Атуулдук акыркы (!) милдетин өтөп, нурсуз-жансыз калган өлүк массасын алып, Аалам чегиндеги Кара-оюктан (Черная Дыра) жылмыша чыгып сызган бойдон түпсүз Туңгуюкка - кайра келбеске сапар алат.
Мен муну адамзатты коркутайын деп айтып жатканым жок, бул бир мага эмес, көптөргө белгилүү. Жерде гана эмес Аалам да маалим. Коркунуч сырттан келбейт! Ар бир адам керт башына келчү кырсыкты өз пейлинен табат эмеспи, демек адамзаттык пейилдин- бузулганы жер эненин өмүрүн коркунучка түртөт. Мына дал ушул бузук пейилден коркуу керек! Ошентип, жогоруда айтылгандай, адам баласы Аалам жер кулуну катары өзүнүн аппак милдетин мойнуна алалбаса, аны түшүнүү үчүн бийик Аң-сезимге умтулбаса, көрмүдөөгө кулдануудан өйдөлөй албаса, Теңир-Аалам Бирдигинен (Духовное Единство Вселенной) Бүтүндүгүнө, Теңир Үйүнө кол салууга даап турса, аны кечирүүгө кайдан жол табат-Улуу Жараткан?!
Мына ушинтип энебезер маңкурт көрпенде Кечирилгис Өкүм жазаны өзүнө өзү жазат! "Не сепсең ошону аласың"-деген Бүткүлааламдык былк этпес, улуу мыйзам -Незыблемый Закон Кармы - Өз өкүмүн ишке ашырат!
Көрдүңүзбү, окурман! Ааламдагы тирүүлүктүн ажырагыс боордоштук мамилесин!
Так ушул өзүбүздү-өзүбүз туңгуюкка түртүүгө аттанган бейнебизди көрүп турган Көк-Теңир өзүнүн үлбүрөк дүйнөсү аркылуу адамзатка "ач пейлиңден кайт" деп кабар жиберип отурбайбы. Бүгүн кыргыз жеринде Бүбү-Мариямдын жолу менен Кайыптан кагаз бетине түшүрүлүп алынып жаткан "Айкөл-Манастын" Жайсаң айткан философиялык вариантында адамзатка төмөнкүдөй саптар менен кайрылат. Терең мани берип окусаңыздар экен, Урматту оурмандар?!
"Кең Аалам туюк чынжыр кынап тизген,
Күүлөнүп Айлампада сапар кезген
Бардыгы колунда бир Жараткандын.
Ааламда Чынжыр алкак үзүлбөсө,
Айланткан улуу мыйзам өз күчүндө
Мыйзамын Улуу Күчтүн чыкса бузган,
Жылт эткен жарык чачып кең ааламга
Жылмышып түшөт күйүп туңгуюкка!
Туш кылбай Жер-Энени шол тагдырга,
(Жайсаң, Айкөл Манас, 8-к, Бишкек, 2003 ж)
Түшүндүңүзбү окурман! "Айкөл Манас" Аң сезим, акыл-эс, окуусу - Даанышмандык кенчи, адамзаттын-адамзаттык милдетин жөп-жөнөкөй гана сөздөр менен эле сөөккө жеткире чагылдырып турганын?
Эми жогоруда айтылган Туңгуюктун жөнүн тактай кетели. бул учурдагы илимде аныкталган реалдуу факт. Мындан 25-30 жылдай мурун эле окумуштуу-физиктер, Ааламдын четинен түнөргөн Кара Оюкту телескопко түшүрүп алышып, аны "Черная дыра" түпсүз кара туңгуюкка беттеп ачылган Аалам четиндеги өткөөл экендигин Жайсаңдын "Айкөл Манасы" жогорку саптарда тастыктап берип отурбайбы. анда "Черная дыра" биздин жарык Ааламдан күңүрт Ааламга (Веда илиминде, биздин Ааламдан тышкары, башка ааламдар бар деп айтылат) чыккан дарбазасыз эшик болуу керек. Биздин Ааламдан бөлөк да Ааламдар бар экенин бүгүнкү Индиялык укмуштай сырдуу касиетке ээ Сан-Баба да жазып жатпайбы. Демек, чексиз ааламдардын да чеги бар тура. Анда "бардык нерсенин чеги бар" деген сөз улуу сөз экен го.
Эмесе төрт тарабы төп чектелүү адамзат пейлиндеги шумдуктуу ачмүдөөнү ооздуктап, өзүнүн жападан жалгыз мекенин, жер энесин, багарманын, өзү менен кошо түпсүз туңгуюкка сүйрөп түшүп кетүүнүн босогосун аттаганы турганын, акыл калчап, аңдап түшүнсө болот го!
Бизге да сөз бергиле
Ахмадийлердин чыныгы жүзүн ачып берем
"Асман" газетасынын № 28. 9. 10. 2008-санында өзүн теолог деп тааныштырган Асылбек Бектенов дегендин "Динин өзгөрткөндөр өлүмгө буюрулабы?" деген макаласы жарыяаланыптыр. Өзүнүн уу тили менен айтканда "дин төбөлдөрүн" пач-чагын чыгарып жазган макаласында автор динин өзгөрткөн (исламдан чыгып муртад болгон) адамдардын укугун коргомуш болуп, мыйзамдуулукту туу тутмуш болуп коомчулукка муфтият баш болгон Ахлу сунна вал жамаа (Сүннөттү кармаган жамаат) аалымдары чекеден экстремист деген пикирди сиңирүүгө арекеттениптир. Бул макаланы окуган ар бир мусулман муфтият уруксат берген китептерге, ислам ааламында чолпон жылдыздай таанымал Имам Нававий, Мухаммад Садык Мухаммад Юсуф, Мухаммад Саид Тантави сыяктуу аалымдарга жана бардык ислам аалымдары тарабынан кабыл алынган "Кырк хадис", "Ал-Мунтахаб" китептерине эч тайманбастан асылган автордун "эржүрөктүүлүгүнө" такыр түшүнбөй таң калышы мүмкүн. Бирок, автордун ким экенин же кимдин заказын аткарганын болжогондон кийин Асылбектин ызырынган донкихотчулугун түшүнүүгө болот. Кыргыздар "өлө турган өгүз балтадан тайманбайт", же "коркок башта муш кезейт" дейт эмеспи. Ошонун сыңарындай биздин өлкөдө өздөрүн мусулман жамааты деп атаган бирок, Ахлу Сунна вал Жамаа аалымдары тарабынан муртад (динден кайткан каапыр) деп баа берилген жамааттар бар. Алардын бири Ахмадия жамааты. Көрсө алар Кыргызстан муфтияты жана Уламалар кеңеши дагы дүйнө аалымдарынын изинен барып жакын арада аларды расмий түрдө мусулман эмес деп жарыялап жиберишинен кооптонуп, эң жакшы коргонуу - чабуул деп, тайманбай муш кезеген кербездери экен.
Ахмадий шектенүүлөргө Сунний жооптор
Урматтуу… кечирип кой, мен урматтай албаган Асылбек! Мен сенин теолог деп кол койгон макалаңды окуп алып оболу ОшМунун теология факультетинин бир студентиби деп ойлоптурмун. Анан макаланын акырындагы редакция тарабынан деп берилген "Кыргызстандагы Ахмадия мусулмандар коомуна Дин иштери боюнча агенттиги статс-секретардын интервьюсунда такталбаган маалыматтар кетип калганын моюнга алган кат жолдогон" деген кыстырманы окудум. Аярлыктын, куйтулуктун туу чокусу жана фитна-провакациянын чоң үлгүсү болгон макалаң менен таанышкан окуучулар динден кабарсыз болгону себептүү сенин позицияңды жапатырмак колдоп кетиши ыктымал. Бирок, сенин "ысык саламыңыа" жооп иретинде жазылган мына бул саптардан кийин окуучулардын басымдуу бөлүгү "иттин өлүгү" кай жерге көмүлгөнүн билип алышат деген ойдомун.
"Дүйшөн ажы динден кайткандарды өлтүрүүнү жолдомо бериптир" дегениңе
Сен Дүйшөн ажынын сөзү деп каршы чыгып жаткан фраза Дүйшөн ажынын Акыл-Эс жана Рухунан жаралган эмес. Ал - улук пайгамбардын хадиси. Сага жакпаган бирок, бүт ислам ааламында кадырлуу болгон Имам Нававийдин "Кырк хадис" китебинде 14-номер менен келген хадисте пайгамбарыбыз саллаллоху алайхи ва салам айткан: "Аллахтан башка кудай жок деп ишенген жана мага ыйман келтирген адамдын канын төгүү - арам! Болгону төмөндөгү үч адамдын канын төгүү адал (мүмкүн) болот: 1) турмуш кургандан кийин зынаа кылган адам, 2) жанга-жан деп өч алууга буюрулган адам, 3) динден кайтып жамааттан ажыраган адам" Бул хадисти Имам Нававий асмандан алган эмес, өзүң аалымсынып цитата келтирген "Сахиху Бухарий" китебинде 6878-номер менен ал эми "Сахиху Муслим" китебинде 1676-номер менен келген.
"Киши өлтүрүүгө чакырган гезит" дегениңе
Мага жана мен негиздеген "Ислам нуру" гезитине асылып, мени "өзүн журналист-аалым санаган Шамсуддин Аким" деп какшыктаптырсың жана менин сыйкырчы жана динден кайткандарды ислам өлүмгө буйруйт деп жазганымды "башкесердин аксиомасы" деп атаптырсың. Билбесең угуп ал: менин гезитим өзүм негиздеген "Ассалам" коомдук фондунун органы. "Ассалам" деген сөздүн мааниси "тынчтык" экенин эң жакшы билесиң. Гезитибиздин ар дайым тынчтыкты көздөп, даңазалап, тынчтыкка чакырып келгенин сен билбесең жумурай журт жакшы билет. Бир гана "айыбы" жаралган күндөн баштап бул гезит исламдын таза баалуулуктарын силерге окшогон акыр-чикирлерден коргоп келет. Ахмадийлердин бетпардасын айоосуз сыйрып, Британиянын агенти Мирзо Гулам Кадыяндын шакирттери экенин жазып чыкканы үчүн гана - менимче - бүгүн силердин бутаңарга илинип олтурат. Ал эми, менин "Аллах тааланын он осуяты" деп аталаган китебимдеги "сыйкырчы жана динден кайткандарды ислам өлүмгө буйруйт" деп жазганым сен айткандай "башкесердин аксиомасы" эмес, исламдын жана ислам пайгамбарынын өкүмү.